Hatfield Tengertudományi Központ

A Hatfield Tengertudományi Központ (angolul: Hatfield Marine Science Center, HMSC) tengeri kutatóintézet az Amerikai Egyesült Államok Oregon államának Newport városában, a Yaquina-öbölben, amit az Oregoni Állami Egyetem öt szövetségi és állami ügynökséggel közösen működtet. Az 1965-ben megnyílt, húszhektáros intézet névadója Mark Hatfield szenátor. Története Az öböl átellenes oldalán 1939-től működött a Yaquina-öböli Halászati Laboratórium. A Hatfield központ 1965-ben nyílt meg. A 2020 nyarán átadott oktatási épület szökőár esetére kimenekítési pontként szolgál, emellett ellenáll a 9-es erősségű földrengéseknek és az XXL méretű cunamiknak is. Igazgatók John V. Byrne (1972–1977) Lavern Weber (1977–2002) George Boehlert (2002–2012) Bob Cowen (2013–) Szervezeti felépítés A központ több mint háromszáz személyt – köztük kutatókat, egyetemi oktatókat, gyakornokokat, valamint az USA halászati és környezetvédelmi ügynöksége, mezőgazdasági minisztériuma, Oregon állam halászati hivatala és a Nemzeti Óceán- és Légkörkutatási Hivatal munkatársait – alkalmaz. Oktatás Alap- és mesterképzések is zajlanak; a hallgatók számát évi ötszázra növelnék. Kutatás Partnerek Az Oregoni Állami Egyetem a központon keresztül számos partnerkapcsolatot tart fenn. A Tengeri Tanulmányok Kooperatív Intézete (CIMRS) az alaszkai halászati kutatóközponttal közösen akusztikai, geológiai, óceántani és tengerbiológiai folytat. Az Oregon-parti Tengeri Kísérleti Állomás (COMES) a térség halászati fejlődését vizsgáló kutatóhely. A Tengeri Emlősök Intézete (MMI) genetikai, kommunikációs és mérnöki tevékenységet végez. Az Északnyugati Tengeri Megújuló Energia Országos Intézete (NNMREC) az Oregoni Állami Egyetem és a Washingtoni Egyetem közreműködésével, az USA energiaminisztériumának finanszírozásával vizsgálja az árapályenergia hasznosíthatóságát. Az Óceán-megfigyelő Rendszerek Hálózatának Északnyugati Szövetsége (NANOOS) az Oregoni Állami Egyetem és az USA környezetvédelmi ügynökségének együttműködésével a Yaquina-öböl óceántani adatait dolgozza fel. Járművek A központ mellett található a Nemzeti Óceán- és Légkörkutatási Hivatal kikötője, melynek járműveit (NOAAS Bell M. Shimada és NOAAS Rainier) a kutatók szintén használják. Jelenlegi RV Taani (61 m) RV Elakha (16 m) Korábbi RV Oceanus (54 m) RV Acona RV Cayuse (24 m) RV Wecoma (56 m) RV Yaquina (55 m) Látogatóközpont A látogatóközpont programjai a tenger- és vízparti élővilágot, valamint kutatást mutatják be. Megfigyelhető egy óriáspolip, valamint a szökőárakkal, halászattal és az árapálymedencék élővilágával kapcsolatos kiállítások is vannak. Nevezetes személyek Hallgató Rick Spinrad, a Nemzeti Óceán- és Légkörkutatási Hivatal 11. igazgatója Munkatársak Lisa Ballance Joel Hedgpeth Scott Baker Jegyzetek Fordítás Ez a szócikk részben vagy egészben a Hatfield Marine Science Center című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos honlap (angolul) Térkép (angolul) Mike Dicianna (2015. április 12.). "Memories of Hatfield Marine Science Center" (angol nyelven). Oregoni Állami Egyetem. Hozzáférés: 2025. január 20.